Likumprojekts

**Grozījumi Likumā par ostām**

Izdarīt Likumā par ostām (Latvijas Republikas Saeimas un Ministru Kabineta Ziņotājs, 1994, 15.nr.; 1996, 13.nr.; 1997, 9., 15.nr.; 1999, 24.nr.; 2000, 12.nr.; 2001, 9., 11.nr.; 2002, 23.nr.; 2003, 15., 23.nr.; 2005, 14., 24.nr.; Latvijas Vēstnesis, 2009, 194.nr.; 2010, 76., 118. 205.nr.; 2013, 232.nr.; 2016, 241.nr.; 2019, 251A.nr.) šādus grozījumus:

1. Izteikt 7.pantā:

otrās daļas ievaddaļu šādā redakcijā:

“(1) Ostas pārvaldīšanu nodrošina ostas pārvalde, bet Ventspils ostā ostas pārvaldīšanu nodrošina VAS ”Ventas osta”. Ostas pārvalde kā publisko tiesību subjekts un VAS “Ventas osta” kā privāto tiesību subjekts veic šādas valsts pārvaldes funkcijas:”;

papildināt trešajā daļā aiz vārdiem “Ostas pārvalde” ar vārdiem “un VAS “Ventas osta””.

1. Papildināt likumu ar 8.1pantu šādā redakcijā:

“8.1pants. Valsts akciju sabiedrība “Ventas osta”

(1) Valsts akciju sabiedrība “Ventas osta” ir neprivatizējama valsts kapitālsabiedrība, kas izveidota, lai nodrošinātu Ventspils ostas pārvaldīšanu un veiktu šajā likumā, kā arī Ventspils brīvostas likumā noteiktās ostas pārvaldes funkcijas, uzdevumus un pienākumus.

(2) Ministru kabinets nosaka atvasinātās publiskās personas Ventspils ostas pārvaldes un VAS “Ventas osta” kompetences jomas, darbības noteikumus, lēmumu pieņemšanas noteikumus un kārtību, kā arī finansēšanas un savstarpējo norēķinu veidu un kārtību.”

1. 10.pantā:

aizstāt otrajā daļā vārdus “domes priekšsēdētājs” ar vārdiem “pašvaldības pārstāvis”;

papildināt otro daļu aiz vārdiem “Aizsardzības ministrijas pārstāvis” ar vārdiem “VAS “Ventas osta” valdes loceklis”;

izslēgt otrajā daļā vārdus “Latvijas Ostu asociācijas pārstāvis”.

4. Papildināt pārejas noteikumus ar 15. un 16.punktu šādā redakcijā:

“15. Ministru kabinets līdz 2020.gada 1.februārim izdod šā likuma 8.1 panta otrajā daļā minētos noteikumus.

16. Līdz brīdim, kamēr tiek pieņemts lēmums par Ventspils brīvostas pārvaldes turpmāko juridisko statusu, Ventspils brīvostas pārvalde un VAS “Ventas osta” darbojas un uzdevumus pilda atbilstoši Ministru kabineta noteikumiem, kas izdoti, pamatojoties uz šā likumā 8.1panta otro daļu.”

Likums stājas spēkā nākamajā dienā pēc tā izsludināšanas.

Iesniedzējs:

Satiksmes ministrs T.Linkaits

Vīza:

valsts sekretāra p.i. Dž.Innusa